Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan Parlamentin JA neuvoston asetus salmonellan ja tiettyjen muiden elintarvikeperäisiä zoonooseja aiheuttavien tekijöiden valvonnasta komission ehdotusta muuttava EY:n perustamissopimuksen 250 (2) artiklan nojalla /* KOM/2003/0434 lopull. - COD 2001/0177 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUS salmonellan ja tiettyjen muiden elintarvikeperäisiä zoonooseja aiheuttavien tekijöiden valvonnasta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2001/0177 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUS salmonellan ja tiettyjen muiden elintarvikeperäisiä zoonooseja aiheuttavien tekijöiden valvonnasta 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Asetus on toinen niistä kahdesta ehdotuksesta, jotka muodostavat komission 1. elokuuta 2001 hyväksymän "zoonoosipaketin" KOM(2001) 452 lopullinen: - Euroopan parlamentin ja neuvoston direktiivi tiettyjen zoonoosien ja niiden aiheuttajien seurannasta, neuvoston päätöksen 90/424/ETY [1] muuttamisesta ja neuvoston direktiivin 92/117/ETY [2] kumoamisesta: 2001/0176 (COD) [3]; [1] EYVL L 224, 18.8.1990, s. 19; päätös sellaisena kuin se on viimeksi muutettuna neuvoston asetuksella (EY) N:o 806/2003 (EYVL L 122, 16.5.2003, s. 1). [2] EYVL L 62, 15.3.1993, s. 38; direktiivi sellaisena kuin se on viimeksi muutettuna Euroopan parlamentin ja neuvoston direktiivillä 1999/72/EY (EYVL L 210, 10.8.1999, s. 12). [3] EYVL C 304 E, 30.10.2001, s. 250. - Euroopan parlamentin ja neuvoston asetus salmonellan ja tiettyjen muiden elintarvikeperäisiä zoonooseja aiheuttavien tekijöiden valvonnasta: 2001/0177 (COD) [4]. [4] EYVL C 304 E, 30.10.2001, s. 260. Tekstien välisten yhteyksien vuoksi molempia ehdotuksia käsiteltiin yhteispäätösmenettelyssä samanaikaisesti. Uudella direktiivillä kumotaan direktiivi 92/117/ETY, ja se sisältää sekä uutta direktiiviä että uutta asetusta koskevia rahoitussäännöksiä. Parlamentti hyväksyi toisessa käsittelyssä direktiiviä koskevan yhteisen kannan, eikä tämä lausunto näin ollen koske direktiiviä. Asetuksen toiseen käsittelyyn valmistautumiseksi kolmen toimielimen välillä käydyt antoisat keskustelut johtivat siihen, että Euroopan parlamentti hyväksyi 19. kesäkuuta 2003 pidetyssä täysistunnossaan 6 tarkistusta, jotka neuvosto sanoi voivansa hyväksyä. 2. Tausta - Ehdotusten hyväksyminen komissiossa: 1. elokuuta 2001 [5] [5] KOM(2001) 452 lopullinen, 1.8.2001. - Euroopan talous- ja sosiaalikomitean lausunto molemmista ehdotuksista: 20. helmikuuta 2002 [6] [6] EYVL C 94, 18.4.2002, s. 18. - Euroopan parlamentin lausunto molemmista ehdotuksista ensimmäisessä käsittelyssä: 15. toukokuuta 2002 [7] [7] Euroopan parlamentin lausunto, 15.5.2002 (ei vielä julkaistu EYVL:ssä). - Komission molempien tarkistettujen ehdotusten hyväksyminen: 27. marraskuuta 2002 [8] [8] KOM(2002) 684 lopullinen, 27.11.2002. - Poliittinen sopimus neuvostossa molemmista ehdotuksista: 28. marraskuuta 2002 (määräenemmistö komission tuella) - Kumpaakin ehdotusta koskevan yhteisen kannan hyväksyminen: 20. helmikuuta 2003 [9] [9] EUVL C 90E, 15.4.2003, s. 9 direktiivi (yhteinen kanta (EY) N:o 13/2003) ja s. 25 asetus (yhteinen kanta (EY) N:o 14/2003). - Parlamentin suositus toiseen käsittelyyn: 19. kesäkuuta 2003 3. Ehdotuksen tarkoitus "Zoonoosipaketin" tarkoituksena on tarkistaa ja korvata tiettyjä eläimissä ja eläinperäisissä tuotteissa esiintyviä zoonooseja ja zoonoosien aiheuttajia koskevista suojatoimenpiteistä elintarvikkeista aiheutuvien tartunta- ja myrkytyspesäkkeiden ehkäisemiseksi annettu neuvoston direktiivi 92/117/ETY. Ehdotetun asetuksen tavoitteena on säätää tehokkaista toimenpiteistä, jotka otetaan asteittain käyttöön tiettyjen elintarvikkeiden kautta tarttuvien zoonoosien aiheuttajien valvomiseksi, erityisesti eläinpopulaatioissa mutta tarpeen mukaan myös muissa elintarvikeketjun vaiheissa näiden tekijöiden kansanterveydelle aiheuttaman riskin rajoittamiseksi. Ensisijaisena tavoitteena on valvoa salmonellaa, jolla on tietyissä kriittisissä eläinryhmissä kansanterveydellistä merkitystä. Asetuksen tavoitteena on - asettaa asteittain yhteisön tavoitteet tiettyjen zoonoosien aiheuttajien esiintyvyyden vähentämiselle ja tähän liittyvien kansallisten valvontaohjelmien toteuttamiselle - säätää menettelystä, jolla tiettyjen valvontatoimenpiteiden käyttöön voidaan soveltaa erityisvaatimuksia tai -rajoituksia - säätää elävien eläinten ja siitosmunien kauppaa ja tuontia koskevien sääntöjen asettamisesta - asettaa valvontatoimenpiteiden piiriin kuuluvia eläinpopulaatioita koskevia erityisvaatimuksia, tarvittaessa siirtymäkauden kuluttua. 4. Komission lausunto Euroopan parlamentin tarkistuksista yhteiseen kantaan, joka koskee Euroopan parlamentin ja neuvoston asetusta salmonellan ja tiettyjen muiden elintarvikeperäisiä zoonooseja aiheuttavien tekijöiden valvonnasta (2001/0177 (COD)) 4.1 Komission hyväksymät tarkistukset * Tarkistus 2 koskee komission tekemän kustannus-hyötyanalyysin tuloksia sen määrittäessä yhteisön tavoitteita, ja se voidaan hyväksyä, koska siinä vältetään yhteisessä kannassa mainitun sanan "myönteinen" virheellinen tulkinta. Komissio selventää pyrkimystään lausumassaan (ks. liite). Tarkistus ei heikennä alustavien kustannus-hyötyanalyysien periaatetta määritettäessä asetuksen mukaisia yhteisön tavoitteita. * Tarkistus 6 (1 artiklan 1 kohta) voidaan hyväksyä, koska sillä selvennetään asetuksen tarkoitusta ja se on johdonmukainen 1 artiklan 2 kohdan a alakohdan kanssa. * Tarkistus 7, joka koskee yhteisön tavoitteiden soveltamisalaa siirtymäkausien aikana, voidaan hyväksyä. Tarkistuksen ensimmäinen osa liittyy aiempien tietojen käyttämiseen niiden salmonellan serotyyppien määrittämiseksi, jotka muodostavat yhteisön tavoitteen Gallus gallus -lajin jalostusparvien osalta siirtymäkauden aikana, ja se tarjoaa enemmän joustavuutta kuin yhteisen kannan teksti niin, että saatavilla olevia tietoja voidaan käyttää asianmukaisimmalla tavalla. Komissio selventää pyrkimystään lausumassaan (ks. liite). Tarkistuksen toinen osa voidaan hyväksyä, koska se on johdonmukainen 4 artiklan 4 kohdassa esitetyn yleisen periaatteen kanssa (määritetään tavoitteet kustannus-hyötyanalyysin perusteella). * Tarkistukset 8, 9 ja 10 liittyvät liitteeseen III, joka koskee erityisperusteita kansanterveydellisesti merkityksellisten salmonellan serotyyppien määrittelemiseksi, ja ne voidaan hyväksyä. Tarkistuksella 8 pyritään samaan kuin tarkistuksen 7 ensimmäisellä osalla. Tarkistuksessa 9 tehdään viittaus rehuun, ja tämä on johdonmukaista sen kanssa, että on tarpeen pitää rehua eläinpopulaatioiden infektioiden lähteenä. Kansallisten valvontaohjelmien on katettava rehuteollisuus. Tarkistuksella 10 lisätään perusteiden luetteloon se, onko serotyypeillä profiili, joka tekee niistä erityisen vaarallisia ihmisille. Komissio voi tukea tarkistusta. 4.2 Komission hylkäämät tarkistukset Ei ole. 5. Päätelmät Komissio muuttaa ehdotustaan perustamissopimuksen 250 artiklan 2 kohdan mukaisesti edellä esitetyllä tavalla. LIITE Komission lausumat, jotka liittyvät toiseen käsittelyyn ehdotuksesta Euroopan parlamentin ja neuvoston asetukseksi salmonellan ja tiettyjen muiden elintarvikeperäisiä zoonooseja aiheuttavien tekijöiden valvonnasta 4 artiklan 4 kohdan c alakohta: Komissio toteaa, että 4 artiklan 4 kohdan c alakohdan osalta se ottaa tarvittavalla tavalla huomioon kustannus-hyötyanalyysien tulokset ja muut legitiimit tekijät. Se ei ehdota tavoitteita, jotka johtaisivat epäsuhtaisiin kustannuksiin verrattuna yhteisön toimien odotettuihin etuihin. 4 artiklan 5 kohdan 2 alakohta Komissio toteaa, että ihmisissä esiintyvää salmonelloosia koskevien, EY:n valvontajärjestelmillä koottujen tietojen käytössä niiden salmonellan serotyyppien määrittämiseksi, joilla on merkitystä kansanterveyden kannalta, se ottaa huomioon sekä vanhat tiedot että hiljattaiset suuntaukset sen mukaan, mikä on asianmukaisinta kulloisissakin olosuhteissa.